|  |  |
| --- | --- |
| **Tárgy:** | **Szellemi Örökség, Nemzetiségi és Térségi Kapcsolatok Szakmai Bizottsága NYILVÁNOS ülése** |
| **Helyszín:** | **Polgármesteri Hivatal I. emeleti Kistanácskozó** |
| **Időpont:** | **2025. március 26-án 11:00 órakor** |
| **Jegyzőkönyv-****vezető:** | **Koncz-Háda Éva** |
| **Jelenléti ív** | **Név** | **Aláírás** | **Megjegyzés** |
|  | **DR. DANKA LAJOS** |  | képviselő, a **bizottság elnöke** |
|  | **LENKAI NÓRA** |  | képviselő, a bizottság tagja |
|  | **BERÉNYI ATTILA** |  | külső szakértő, a bizottság tagja |
|  | **KOCSIS BENCE** |  | külső szakértő, a bizottság tagja |
|  | **MÉSZÁROS TIBOR** |  | külső szakértő, a bizottság tagja |
|  | **SALY ANTAL** |  | külső szakértő, a bizottság tagja |
|  | **VERSEGI VALENTIN** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA  |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |

|  |  |  |  |
| --- | --- | --- | --- |
|  | NAGYNÉ DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ  |  | Jogi és Képviselői Osztály, Jogi Iroda vezetője  |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Városüzemeltetési és Városfejlesztési Osztály vezetője  |
|  | STÉGER GÁBOR |  | Közgazdasági és Adó Osztály vezetője  |
|  | VINCZÉNÉ DR. MENYHÁRT MÁRIA  |  | Egészségügyi és Közszolgálati Osztály vezetője |
|  | FRIEDL TAMÁS |  | SZMJV Német Önkormányzatánakelnöke  |
|  | JURASITS FERENC  |  | Szombathelyi Horvát Nemzetiségi Önkormányzat elnöke  |
|  | DR. SZIKLAI BEÁTA  |  | Szombathelyi Szlovén Önkormányzat elnöke  |
|  | SZIRMAI RÓBERT |  | SZMJV Roma Nemzetiségi Önkormányzatának elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Dr. Füzi Juditosztályvezető |  | Polgármesteri Kabinet |
| Dr. Holler Péterosztályvezető |  | Hatósági Osztály |
| Kovács Cecíliavezérigazgató |  | SZOVA NZrt. |
| Dr. Andorné Fodor Ágnesirodavezető |  | Belső Ellenőrzési Iroda |
| Mester Ágnesirodavezető |  | Egészségügyi, Kulturális és Köznevelési Iroda |
| Takács Gergőelnök |  | Szombathelyi Társas-, Kártyás- és Szerepjátékos Egyesület |
| Varga Annaelnök |  | Derkovits Városrészért Kulturális és Szociális Egyesület  |
| Csapláros Andreaigazgató |  | Savaria Múzeum |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**NYILVÁNOS ÜLÉS**

**Dr. Danka Lajos, a bizottság elnöke:** Köszöntöm a bizottság tagjait, és a jelenlévő vendégeket, illetve az önkormányzati hivatal dolgozóit. Megállapítom, hogy hiányzó nincs, 7 fővel szavazatképesek vagyunk. Az ülést megnyitom 11:00 órakor. Jegyzőkönyv-hitelesítésre felkérem Lenkai Nóra képviselő társamat szokás szerint. Bólintást látok, elfogadja. Kérdezem a tisztelt bizottság tagjait, hogy a kiküldött napirendhez kiegészítése van-e valakinek? Nincs, akkor szavazzunk a napirendről a kiküldöttek szerint. Ki az, aki elfogadja?

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a napirendet elfogadta, és az alábbi határozatot hozta:*

**22/2025. (III. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága napirendjét az alábbiak szerint fogadta el:

**NYILVÁNOS ÜLÉS**

**1./ Javaslat Szombathely Megyei Jogú Város hosszú távú fejlesztési tervének, gazdasági programjának elfogadására** */Közgyűlés 2./napirend/*

 **Előadó:** Dr. Füzi Judit, a Polgármesteri Kabinet osztályvezetője

**2./ Javaslat önkormányzati rendeletekkel kapcsolatos döntések meghozatalára** */Közgyűlés 5./napirend/*

 **Előadó:**  Vinczéné Dr. Menyhárt Mária, az Egészségügyi és Közszolgálati Osztály vezetője

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 Dr. Holler Péter, a Hatósági Osztály vezetője

**Meghívott:** Kovács Cecília, a SZOVA NZrt. vezérigazgatója

**3./ Javaslat 2024. évi belső ellenőrzések végrehajtásával kapcsolatos döntések meghozatalára** */Közgyűlés 10./napirend/*

 **Előadó:** Dr. Károlyi Ákos jegyző

**4./ Javaslat városnévhasználat engedélyezésére** */saját-két közgyűlés közötti kiosztandó beszámolóban/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Takács Gergő**,** a Szombathelyi Társas-, Kártyás- és Szerepjátékos Egyesület elnöke

**5./ Javaslat a Derkovits Városrészért Kulturális és Szociális Egyesülettel kapcsolatos döntések meghozatalára** */saját-két közgyűlés közötti beszámolóban/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Varga Anna, a Derkovits Városrészért Kulturális és Szociális Egyesület elnöke

**6./ Javaslat a Savaria Múzeum pályázaton történő részvételének jóváhagyására** */**SAJÁT/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

 **Meghívott:** Csapláros Andrea, a Savaria Múzeum igazgatója

**Felelős:** Dr. Danka Lajos, a Bizottság elnöke

**Határidő:** azonnal

**Dr. Danka Lajos, a bizottság elnöke:** Akkor kezdjük az 1. napirendi pontunk tárgyalásával.

**1./ Javaslat Szombathely Megyei Jogú Város hosszú távú fejlesztési tervének, gazdasági programjának elfogadására** */Közgyűlés 2./napirend/*

**Dr. Danka Lajos, a bizottság elnöke:** Magyarország önkormányzati törvényének a 116. § alapján a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős. A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják. A gazdasági program, fejlesztési terv tartalmazza különösen: az egyes közszolgáltatások biztosítására, színvonalának javítására vonatkozó fejlesztési elképzeléseket. A Közgyűlés 2024. október 10. napján tartotta alakuló ülését. Az Mötv. 116. § (5) bekezdése alapján a gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Egy határozat kapcsolódik az előterjesztéshez. Kérdezem a bizottság tagjait, hogy észrevételük, megjegyzésük, javaslatuk az előterjesztéshez van-e? Ha nincs én azért tennék egy-két észrevételt. Egy-két kérdésem majd lesz ehhez kapcsolódva. Az egyik az ingyenes óvodai úszásoktatás. Én nem vagyok a szakértője a kérdésnek, viszont tudom, hogy volt egy vita az uszodában a gyermekek úszásoktatásával kapcsolatban. Ha van ingyenes óvodai úszásoktatás, illetve van az általános iskolásoknál, akkor ez miért merült föl kérdésként? Mi ezzel a probléma? Nem tudom. Nem értem a felvetést. Működik ez az ingyenes úszásoktatás?

**Vinczéné Dr. Menyhárt Mária, az Egészségügyi és Közszolgálati Osztály vezetője:** Tisztelt Elnök úr! Tisztelt Bizottság! Az ingyenes úszásoktatás az óvodás gyermekek körében működik az Önkormányzat által támogatva van. Azt gondolom, hogy azért merülhetett fel, hogy ezt továbbra is folytatni kellene, hiszen ez nem egy kötelező önkormányzati feladat.

**Dr. Danka Lajos, a bizottság elnöke:** Értem. Akkor utána fogok járni, mint képviselő, hogy mi ez a vita. Ugye végeznek úszásoktatást pénzért az uszodában. Az a háború tört ki az elmúlt fél évben - egy évben, hogy megemelték az uszodában a bérleti díjat annak, aki az úszásoktatást végzi. Ha nekünk van ingyenes úszásoktatásunk, akkor?

**Vinczéné Dr. Menyhárt Mária, az Egészségügyi és Közszolgálati Osztály vezetője:** Ugye ez egy másik rendszer. Nyilván a szülők döntése az, hogy szeretnének-e további órákat vásárolni a gyermekeiknek és ez az önkormányzattól független rendszerben működik. Itt ez klasszikusan úgy néz ki, hogy 10 alkalommal a gyerekek az óvodából elmennek az uszodába és ott megkapják az ingyenes oktatást. Ha a szülő úgy dönt, hogy ő szeretne ennél többet, akkor több szolgáltató van, aki meghirdeti a tanfolyamot és akkor megvásárolhatja a szolgáltatást.

**Dr. Danka Lajos, a bizottság elnöke:** Értem akkor már a problémát, hogy ez a 10 alkalom nem az, amikor egy Verrasztót ki tudunk nevelni az óvodások közül. Láttam az anyagban, hogy gyakorlati helyet biztosít az Önkormányzat a duális képzésben a gazdasági karnak az ELTE-nél. Az a kérdésem, hogy ez gyakorlatban működik-e és hogy működik?

**Lenkai Nóra, a bizottság tagja:** Én úgy tudom, hogy nem működik, mert erre külön forrásokat kellene biztosítani, tehát itt kapnának duális ösztöndíjat a hallgatók. Eddig úgy tudom, hogy jelen pillanatban nem fogadtak még egy hallgatót sem. Anyagi okokra hivatkozva.

**Dr. Danka Lajos, a bizottság elnöke:** De szerződés van az Önkormányzat és az ELTE között?

**Lenkai Nóra, a bizottság tagja:** Igen.

**Dr. Danka Lajos, a bizottság elnöke:** Ez is egy jó kérdés. Bizonyára észrevették a bizottság tagjai, hogy az egészségügyi ellátással is foglalkozom, attól függetlenül, hogy ez a bizottság nem az a bizottság. De a háziorvosi rendszerrel kapcsolatban láttam, hogy problémák vannak a háziorvosok korával. Erről tudtunk. Viszont láttam az anyagban, hogy elindultunk az egy orvos - egy rendelő irányba. Nem vagyok róla meggyőződve, hogy ez a legfontosabb feladat lenne. Hiszen váltott műszakban tudják használni az orvosi rendelőket a háziorvosok. Szerintem az egy orvos - egy rendelő elhiszem, hogy szimpatikus a számukra, de azt gondolom, hogy luxusnak számít a jelenlegi anyagi körülmények mellett, hogy minden orvosnak külön rendelőt szereljen fel az Önkormányzat, illetve ehhez adjon támogatást. Ezek voltak azok a kérdések, amik egyből beugrottak az anyaggal kapcsolatban. Láttam az anyagból, hogy egyértelműen állást foglalt a városvezetés emellett. Nem vagyok biztos benne, hogy ez egy jó felvetés. Esetleg, ha osztályvezető asszony ezzel kapcsolatban rendelkezik információkkal?

**Vinczéné Dr. Menyhárt Mária, az Egészségügyi és Közszolgálati Osztály vezetője:** Igazából ez a városvezetésnek az előterjesztése…

**Dr. Danka Lajos, a bizottság elnöke:** Igen, egyértelmű. Nem is akarom rátolni a Hivatalra.

**Vinczéné Dr. Menyhárt Mária, az Egészségügyi és Közszolgálati Osztály vezetője:** Az egy orvos – egy rendelő elv már nagyon régóta napirenden van és felmerült. Azoknál a rendelőknél, ahol valóban kialakítható, ez meg is történt és a háziorvosok emellett letették a voksukat, ugye szakmailag egy nagyon előnyös dolog számukra. Azt gondolom egyébként, hogy a következő időszakban valóban nem ez lesz a prioritás.

**Dr. Danka Lajos, a bizottság elnöke:** Én megértem, hogy a háziorvosoknak ez előnyös. Nekem is roppant előnyös lenne, ha minden oktatónak vagy minden tanárnak külön irodája lenne a középiskolákban és ott föl tudná halmozni a neki szükséges eszközöket. Viszont tényleg azt gondolom, hogy az egészségügyi alapellátásban, ami ugye önkormányzati feladat, nem ez most a legfontosabb probléma. Kérdezem a bizottság tagjait, hogy valakinek van-e hozzáfűzni valója. Ha nem, akkor szavazzunk. Egy határozatunk van. Kérdezem a bizottság tagjait, hogy a ciklusprogrammal egyetértenek-e vagy támogatják-e az elfogadását? Aki igen, kérem kézfelemeléssel jelezze. 4 igennel és 3 tartózkodással a bizottság elfogadta a ciklusprogramot.

*A szavazásnál 7 fő bizottsági tag volt jelen.*

*A Bizottság 4 igen és 3 tartózkodás mellett a javaslatot elfogadta, és az alábbi határozatot hozta:*

**23/2025. (III.26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város hosszú távú fejlesztési tervének, gazdasági programjának elfogadására*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelősök:** Dr. Danka Lajos, a Bizottság elnöke

 (A végrehajtásért felelős:

a Polgármesteri Hivatal valamennyi belső szervezeti egységének vezetője)

**Határidő:** 2025. március 27.

**Dr. Danka Lajos, a bizottság elnöke:** A 2. napirendi pontunk tárgyalása következik.

**2./ Javaslat önkormányzati rendeletekkel kapcsolatos döntések meghozatalára** */Közgyűlés 5./napirend/*

**Dr. Danka Lajos, a bizottság elnöke:** Itt egy határozatunk van. Kérdezem, hogy ehhez kapcsolódva van-e valakinek észrevétele? Ha nincs, akkor szavazzunk. Kérdezem, hogy ki az, aki támogatja a rendelettervezetet? Kérem kézfelemeléssel jelezze.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatokat elfogadta, és az alábbi határozatokat hozta:*

**24/2025. (III.26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat önkormányzati rendeletekkel kapcsolatos döntések meghozatalára”* című előterjesztést megtárgyalta, és a helyi közművelődési feladatok ellátásáról szóló 5/2020. (III.5.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelősök:** Dr. Danka Lajos, a Bizottság elnöke

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 27.

**Dr. Danka Lajos, a bizottság elnöke:** A 3. számú napirendi pontunk tárgyalása következik.

**3./ Javaslat 2024. évi belső ellenőrzések végrehajtásával kapcsolatos döntések meghozatalára** */Közgyűlés 10./napirend/*

**Dr. Danka Lajos, a bizottság elnöke:** Az Önkormányzat és az általa fenntartott költségvetési intézmények 2024. évi belső ellenőrzési jelentésének jóváhagyásáról szól a két határozati javaslat. Kérdezem a bizottság tagjait, ki az, aki elfogadja a határozati javaslatokat? Kérem kézfelemeléssel jelezze.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatokat hozta:*

**25/2025. (III.26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat 2024. évi belső ellenőrzések végrehajtásával kapcsolatos döntések meghozatalára*” című előterjesztést megtárgyalta, és a Szombathely Megyei Jogú Város Önkormányzatának 2024. évi ellenőrzési jelentéséről szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

 /a végrehajtás előkészítéséért:

 Dr. Andorné Fodor Ágnes, a Belső Ellenőrzési Iroda vezetője /

**Határidő:** 2025. március 27.

**26/2025. (III.26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat 2024. évi belső ellenőrzések végrehajtásával kapcsolatos döntések meghozatalára*”” című előterjesztést megtárgyalta, az Önkormányzat által fenntartott költségvetési intézmények 2024. évi belső ellenőrzési jelentéseinek jóváhagyásáról II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

(A végrehajtás előkészítéséért:

             Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 27.

**Dr. Danka Lajos, a bizottság elnöke:** A 4. sz. napirendi pontunk tárgyalása következik.

**4./ Javaslat városnévhasználat engedélyezésére** */saját-két közgyűlés közötti kiosztandó beszámolóban/*

**Dr. Danka Lajos, a bizottság elnöke:** Nem jött a meghívott Szombathelyi Társas-, Kártyás- és Szerepjátékos Egyesület elnöke. Egy alakulóban lévő séi székhelyű civil szervezet nevében a bírósági nyilvántartásba vétel kezdeményezése előtt azzal a kéréssel fordult az Önkormányzathoz, hogy az Egyesület elnevezésében a „Szombathely” szót -i képzővel ellátva - azaz a „Szombathelyi Társas-, Kártyás- és Szerepjátékos Egyesület” elnevezést - használhassa. Az előterjesztésben foglaltak szerint a Szombathely szó elnevezésükben történő használatát indokolja, hogy fent részletezett tevékenységüket Szombathelyen fejtik ki, továbbá a szombathelyi elnevezés használata a város iránti megbecsülés kifejezése részükről. A határozati javaslat „A” változata a támogatásról, a „B” változat arról szól, hogy a bizottság nem támogatja a névhasználatot. Van-e valakinek ezzel kapcsolatban véleménye, Ha nincs, akkor szavazzunk, hogy a bizottság támogatja-e a névhasználatot. Kérem kézfelemeléssel jelezzük. Egyhangú igen.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatot hozta:*

**27/2025. (III.26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága – az Önkormányzat Szervezeti és Működési Szabályzatáról szóló 16/2024. (X.10.) önkormányzati rendelet 65.§ (1) bekezdés e) pontjában megfogalmazott feladatkörében eljárva – **javasolja** a Közgyűlésnek, hogy a 9789 Sé, Várhegyi Károly utca 14. székhelyű, Takács Gergő által képviselt civil szervezet elnevezésében -i képzővel ellátva használhassa a Szombathely szót, „Szombathelyi Társas-, Kártyás- és Szerepjátékos Egyesület” formában, visszavonásig terjedő időtartamban.

**Felelős:** Dr. Danka Lajos, a Bizottság elnöke

(A végrehajtás előkészítéséért:

             Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 27.

**Dr. Danka Lajos, a bizottság elnöke:** Az 5. sz. napirendi pontunk tárgyalása következik.

**5./ Javaslat a Derkovits Városrészért Kulturális és Szociális Egyesülettel kapcsolatos döntések meghozatalára** */saját-két közgyűlés közötti beszámolóban/*

**Dr. Danka Lajos, a bizottság elnöke:** AZ Önkormányzat 2008. évben úgy döntött, hogy közhasznú feladatok ellátására vonatkozó megállapodást köt a Derkovits Városrészért Közhasznú Egyesülettel és részére a közhasznú feladatok ellátására támogatást biztosított. A jelenleg hatályos megállapodás 2025. december 31. napjáig szól. Emellett feladati ellátásához 2 ingatlan ingyenes használatát is engedélyezte az Önkormányzat. Az Egyesület jelenleg a civil szervezetek nyilvántartásából törlés alatt áll. 2025. februárjában megalakult a Derkovits Városrészért Kulturális és Szociális Egyesület. A Szervezet céljában és tevékenységében is a korábbi Egyesület szellemiségét viszi tovább. Az előterjesztés arra tesz javaslatot, hogy a korábbi Egyesülettel megkötött megállapodások megszűnését követően, azok az új Egyesülettel kerüljenek megkötésre változatlan feltételekkel. Az előterjesztés két határozati javaslatot tartalmaz. Az első tárgya a feladat-ellátási megállapodás, a második az ingatlanok használatára vonatkozik. Kérdezem, hogy van-e a bizottság tagjainak ezzel kapcsolatban észrevétele. Nincs. Szavazhatunk a két határozatról egyben? Akkor szavazzunk. A bizottság tagjai támogatják az előterjesztést? Kérem kézfelemeléssel jelezzék. 6 igen szavazat és 1 tartózkodás mellett elfogadtuk a határozati javaslatokat.

*A szavazásnál 7 fő bizottsági tag volt jelen.*

*A Bizottság 6 igen szavazat és 1 tartózkodás mellett a javaslatot elfogadta, és az alábbi határozatokat hozta:*

**28/2025. (III.26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „Javaslat a Derkovits Városrészért Kulturális és Szociális Egyesülettel kapcsolatos döntések meghozatalára” című előterjesztést megtárgyalta, és a településrészen élők érdekeit szem előtt tartva javasolja a Közgyűlésnek, hogy Szombathely Megyei Jogú Város Önkormányzata és a Derkovits Városrészért Egyesület „t.a.” közötti feladat-ellátási megállapodás megszüntetéséhez, és a Derkovits Városrészért Kulturális és Szociális Egyesület között létrejövő, az előterjesztés melléklete szerinti feladat-ellátási megállapodás megkötéséhez járuljon hozzá.

**Felelős:** Dr. Danka Lajos, a Szellemi Örökség, Nemzetiségi és Térségi Kapcsolatok Szakmai Bizottsága elnöke

 (A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője)

**Határidő:** 2025. március 27.

**29/2025. (III.26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága javasolja a Közgyűlésnek,hogy a Derkovits Városrészért Egyesület „t.a.”-val fennálló ingyenes használatba adási megállapodások megszüntetésre kerüljenek, és ezzel egyidejűleg a szombathelyi 2804/20 hrsz.-ú ingatlanon található 17 m² alapterületű felépítményre, valamint a szombathelyi 2804/10/A/81 hrsz.-ú, természetben a Szombathely, Szűrcsapó u. 24. szám alatt található, 42 m² alapterületű, „egyéb helyiség” megnevezésű ingatlanra vonatkozóan engedélyezzen ingyenes használatot a Derkovits Városrészért Kulturális és Szociális Egyesület részére 2025. április 1. napjától 2030. március 30. napjáig terjedő 5 év határozott időtartamra az alapszabályában meghatározott közfeladatok ellátásának és működésének elősegítése céljából.

**Felelős:** Dr. Danka Lajos, a Szellemi Örökség, Nemzetiségi és Térségi Kapcsolatok Szakmai Bizottsága

elnöke

(végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** 2025. március 27.

**Dr. Danka Lajos, a bizottság elnöke:** Az 6. sz. napirendi pontunk tárgyalása következik.

**6./ Javaslat a Savaria Múzeum pályázaton történő részvételének jóváhagyására** */**SAJÁT/*

**Dr. Danka Lajos, a bizottság elnöke:** Az előterjesztés a Kecskeméti Nemzetközi Kerámia Stúdió gyűjteményéből álló időszaki kiállítás megrendezésére igényelt 1.500.000, - Ft támogatásra vonatkozó pályázat jóváhagyásáról szól. Ha jól tudom, önerőt ez nem igényel. Egy határozati javaslatunk van. Kérdezem a bizottság tagjait, hogy van-e valakinek észrevétele? Nincs. Aki támogatja, kérem kézfelemeléssel jelezze. Egyhangú igen szavazat.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatot hozta:*

**30/2025. (III.26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottságaa „Javaslat a Savaria Múzeum pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 68.§ 9. pontjában meghatározott feladatkörében a Magyar Művészeti Akadémiának a 2025. évi Művészeti Program megvalósítására kiírt, önrészt nem igénylő pályázati felhívására a Savaria Múzeum pályázatának benyújtását - a Gazdasági és Jogi Bizottság 87/2025. (III.24.) GJB számú határozatában megadott jóváhagyással egyetértve - tudomásul veszi.

**Felelős:**  Dr. Danka Lajos, a Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Csapláros Andrea, a Savaria Múzeum igazgatója)

**Határidő:** azonnal

**Dr. Danka Lajos, a bizottság elnöke:** Ezzel a határozathozatalunk végére értünk. Kérdezem a bizottság tagjait, hogy valaki kíván-e felszólalni? Én szeretnék. Azt gondolom, hogy a bizottságunkra is tartozik a dolog. Március 15. az ország egyik legnagyobb ünnepe. Függetlenül pártállástól, színtől, oldaltól egyértelműen és egyre inkább az az érzésem kezd kialakulni, hogy valahogy ezt nem tudjuk igazán szívből megünnepelni. Az ünnepséghez kapcsolódva az egy dolog, hogy egyre kevesebben vesznek részt a lakosság részéről, szinte csak a hivatalból ott lévők, illetve a műsorban résztvevő gyerekeknek a szülei vannak ott az ünnepségen. Fantasztikusan jó előadást nézhettünk meg az AGORA-ban az időjárásra való tekintettel. Nagyon tetszett és van néha olyan érzésem, ha a Színházunk ilyen működne, mint ahogy ez az előadás megszületett, azzal a beleéléssel és azzal a tűzzel, ami a gyerekekből áradt, akkor azért jobb helyzetben lennénk. Mindenesetre hiányoltam a város lakosságát. Nem tudom, hogy ennek mi az oka. Ugyanakkor végig menve a városon, a város nem volt fellobogózva. A Thököly utcában egyetlen egy zászlót nem láttam. A Széll Kálmán utcában két zászló volt a Horváth Boldizsár szoborral szemben, ahol koszorúztunk, egyébként magánház volt fellobogózva. A hivatalos szombathelyi épületeken, Vásárcsarnokon egy zászló nem volta kint március 15-re. Az, hogy vasárnap az ünnepség után egy emberen láttam rajtam kívül kokárdát, az mindenkinek a magánügye, hogy úgy gondolja-e, hogy megünnepli ezt az ünnepet. De az, hogy a városi intézmények nincsenek fellobogózva, ez azért úgy gondolom, hogy szégyen ránk nézve. Mindenképpen szeretném, ha ezzel kapcsolatban a város valamit lépne, hogy a következőkben ne fordulhasson elő, hogy az egyik legnagyobb nemzeti ünnepünk, amit a liberálisoktól kezdve a konzervatívokig mindenki a saját ünnepének tekint, hogy a város ilyen csendben és tényleg csak a hivatalos részét elvégezve az ünnepségnek ünnepeljék meg, ez nem fordulhasson elő a következő időszakban. Ezt én a Közgyűlésen is el fogom mondani. Úgy gondolom, hogy ez ügyben kellene lépéseket tenni, hogy az ünnepségekre a város díszbe öltözzön és megünnepelje. Főleg úgy, hogy Szombathely prominens személyeinek jelentős része volt a március 15-ével kapcsolatos fejleményekben. Vasvári Pálra gondolok, ugye aki eleve Vas Vármegyei kötődésű volt. Felsőbüki Nagy Pált említeném még. És akkor ne is beszéljünk Horváth Boldizsárról. Tehát tulajdonképpen nekem ez az észrevételem az elmúlt hetek eseményeihez kapcsolódva. Köszönöm, részemről ennyit szerettem volna. A

Hivatal részéről nem igényel választ, viszont mindenképpen lépéseket kell tenni ez ügyben. A bizottság tagjainak esetleg van-e hozzáfűzni valója? Az ülést bezárom 11:24 perckor. Köszönöm szépen a részvételt.

Szombathely, 2025. március 27.

 **(: Lenkai Nóra:) (: Dr. Danka Lajos :)**

 a bizottság tagja a bizottság elnöke

 (Aláírva: ) (Aláírva: )